**Modul A – splošna in strokovna gimnazija**

**Tema: Kaj lahko vem?**

Temeljno gradivo z aktivnostmi in nalogami:

**Učni sklop**: *Spoznanje, dvom, gotovost, vednost, resnica; Izkustvo in razum, empirično in racionalno, a priori in a posteriori; Racionalistično pojmovanje spoznanja;*

Temeljno gradivo z aktivnostmi in nalogami:

Palmer, D. (1995), *Ali središče drži?*: 2. poglavje: *Racionalizem Reneja Descartesa*. Ljubljana: DZS. 58 – 89.

1. Iz besedila povzemi, katera teorija ogrozi tradicionalni pogled na svet in jo razloži.
2. Pojasni, kaj je izhodišče Descartesove filozofske metode.
3. Razloži razliko med metodičnim in navadnim dvomom in navedi svoj primer.
4. V besedilu je Descartesov dvom opredeljen kot paranoičen, razloži ali gre res za paranojo?
5. Razloži, kakšen naj bi bil po Descartesovem mnenju želeni končni rezultat metodičnega dvomljenja?
6. Analiziraj razliko med grškim skepticizmom (sofisti) in Descartesovim metodičnim dvomom.
7. Pojasni, na čem po Descartesovem mnenju, temelji tradicionalna hiša vednosti.
8. Razloži, katero vrsto spoznanja Descartes najprej podvrže svoji metodi?
9. Navedi, kako ta dvom poimenujemo.
10. Navedi nekaj primerov, ki opravičujejo dvom v čutno izkustvo;
11. Pojasni, zakaj Descartes s tem argumentom ne more zavreči celoto našega čutnega izkustva. Navedi primer.
12. Razloži, kateri argument Descartes opisuje v svoji primeri z norcem.
13. Navedi argument s katerim ovrže celoto čutnega izkustva in ga razloži.
14. Ali si lahko izmisliš preiskus s katerim bi dokazal, da sedaj ne sanjaš? Utemelji svoje razmišljanje.
15. Presodi, ali Descartes s svojim argumentom o sanjah dokazuje možnost nenehnega sanjanja?
16. Skiciraj si prva dva koraka dvoma z argumenti.
17. Premisli in pojasni ali tudi v sanjah lahko obstajajo resnice, ki jih z dosedanjimi argumenti Descartes ne more zavreči? Navedi primer.
18. Katera od sodb je a priorna: a.) vsa materialna telesa se raztezajo v prostoru; b.) nekatera telesa so težja od drugih; c.) vsako materialno telo lahko čutno zaznamo in raziskujemo; č.) nekatera materialna telesa so planeti.
19. Pojasni, ali bi lahko brez našega čutnega izkustva vedeli kaj pomenijo pojmi kot npr: dvom.
20. Razloži razliko med sodbami a priori in sodbami a posteriori.
21. Kritično ovrednoti naslednjo trditev: Čeprav so sodbe a posteriori včasih lahko splošno veljavne pa nikoli ne morejo biti popolnoma gotove.
22. Analiziraj trditvi in utemelji katera je prava: a. ) Descartes v svojo metodo vpelje argument o zlobnem duhu, zato ker dvomi v gotovost a posteriornih sodb.
23. b.) Descartes v svojo metodo vpelje argument o zlobnem duhu, zato ker dvomi v gotovost a priornih sodb.
24. Skiciraj si tri korake dvoma z argumenti.
25. Razloži, zakaj Descartes z argumentom o zlobnem duhu zamaje gotovost pojavnega sveta?
26. Ali je Descartes na tej točki gotov le v to, da ne more biti gotov v nič? Pojasni.
27. Razloži, zakaj se Descartesov dvom v to, da imamo telo zdi upravičen?
28. Razloži, ali obstaja argument s katerim bi lahko podvomil, da imaš duha?
29. Razloži, zakaj Descartes sebe opredeli kot *»mislečo stvar«*?
30. Navedi , kaj je *solipsizem* in ali se Descartes iz njega reši.
31. S svojimi besedami razloži, kaj se zgodi, če Descartesov argument s katerim zgradi most do pojavnega sveta ne drži.
32. Pojasni, zakaj je Descartes prepričan, da se z dokazom za božje bivanje znebi zlobnega duha.
33. Povzemi Descartesov dokaz za božje bivanje.
34. Pojasni, zakaj je Bog lahko, po Descartesovem prepričanju, edini porok za resničnost matematike in pojavnega sveta.
35. Razloži, kateri svet mora raziskovati nova znanost in zakaj.
36. Na podlagi Descartesove primere z voskom izdelaj skico.
37. Na podlagi izdelane skice analiziraj lastnosti voska pred in po tem, ko ga približa ognju.
38. Ali pomeni vedeti kaj vosek je enako, kot ga čutno izkusiti? Razloži.
39. Razloži, na katero značilnost duha Descartes pokaže s svojo primero o vosku.
40. Iz primerov, ki si jih spoznal pri drugih predmetih, razloži pojem »*vrojen*« (prirojen).
41. Ali bi lahko Descartesovo pojmem »*ideja*« enačili z našo vsakdanjo rabo tega pojma kot: misel, zamisel ipd.? Razloži?
42. Naštej vrojene ideje, ki jih navaja besedilo in jih opiši.
43. Razloži zakaj Descartes vrojene ideje uvršča med a priorne resnice.
44. Utemelji naslednjo trditev: Descartesa štejemo med racionaliste, saj nas le razum pripelje do jasnih in gotovih spoznanj.